জীবজগতের বিবর্তনের ধারাটি দৃশ্যমান না হলেও ভাষা বিবর্তিত হতে দেখছি আমরা চোখের সামনেই। উনবিংশ শতাব্দির একেবারে প্রথমদিক থেকেই মুলত বাংলাভাষা সাহিত্যে আধুনিকতার পরশ লেগেছে। সে আধুনিকতার যাত্রায় পথ দেখিয়েছেন মাইকেল মধুসুদন দত্ত সহ আরও অনেকেই। রবীন্দ্র-নজরুল সাহিত্য সর্বস্তরের সামাজিক মানুষদের তাতে সম্পৃক্ত করে দিয়েছে। বাংলাভাষার আঙ্গিক গঠনে ভুমিকা রেখেছে ধর্মও। চর্যাপদ আবর্তিত হয়েছে বৌদ্ধ ধর্মীয় বাণী প্রচারে। এছাড়া বেদ রামায়ন মহাভারতের মত ঐতিহাসিক সাহিত্যের বাংলায় রূপান্তর আর অসংখ্য পুথি সাহিত্য রচনার ক্ষেত্রেও মুল উপজিব্য ধর্মই। তাই খালা ফুফুর পাশাপাশি মাসি পিসিও বাংলার সাথে চলছে সাচ্ছন্দেই।